Diari Oficial de la Generalitat Valenciana


Sumari del DOGV 9708, del 20-10-2023 (2023/10399)

Extracte de la Resolució de 13 d'octubre de 2023, de la rectora de la Universitat d'Alacant, per la qual es convoquen els premis de Resiliència Comunitària de la Universitat d'Alacant.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9708

Data del DOGV
:   20-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10432


Data del document
:   13-10-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * distinció honorífica

Extracte de la Resolució de 13 d'octubre de 2023, de la rectora de la Universitat d'Alacant, per la qual es convoquen els premis de Resiliència Comunitària de la Universitat d'Alacant. [2023/10543]  
 BDNS (identif.): 721558.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/721558)  
  
  
Primer. Beneficiaris  
Podran obtenir la condició de beneficiari i sol·licitar aquests premis:  
  
- Els estudiants de grau o de màster universitari de la Universitat d'Alacant matriculats en el curs acadèmic 2022-2023 i els egressats en els dos cursos acadèmics anteriors, per als treballs de fi de grau (TFG), treballs de fi de màster (TFM) i els projectes d'emprenedoria.  
  
· Les sol·licituds podran presentar-se individualment o en grups de fins a cinc persones.  
  
Segon. Objecte  
Aquests premis persegueixen promoure en l'alumnat de la Universitat d'Alacant pràctiques col·laboratives i cooperatives que es reconeixen útils per a avançar cap a una economia i una societat més justa, sostenible i resilient, a través de l'autoorganització, autofinançament i connexió en xarxa de les comunitats que han de permetre una major adaptació de la societat a l'actual escenari volàtil, incert, complex i crític, tenint com un possible nexe comú la utilització d'una moneda complementària per al seu desenvolupament.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant del dia 16 d'octubre de 2023, en el següent URL:  
https://www.boua.ua.es/acuerdos/descargaracuerdo/43477  
  
Quart. Quantia  
La dotació dels premis és d'un màxim de 3.000 euros  
Es concedirà un número màxim de cinc premis, amb un import màxim total de 3.000 euros bruts.  
Els premis, que podran quedar deserts, tindran les següents quanties:  
· Primer premi: 1.000 euros bruts.  
· Segon premi: 800 euros bruts.  
· Tercer premi: 600 euros bruts.  
· Quart premi: 400 euros bruts.  
· Cinqué premi: 200 euros bruts.  
  
Cinqué. Termini de presentació de sol·licituds  
El termini de sol·licitud s'obrirà el 23 d'octubre fins al 31 d'octubre de 2023 a les 23.59 h.  
Aquesta convocatòria es publicarà en BOUA amb caràcter informatiu.  
  
Sisé. Altres dades  
Criteris d'adjudicació:  
L'assignació dels premis es realitzarà seguint els següents criteris:  
  
- Criteri 1. L'originalitat i el caràcter innovador de la idea (màxim 3 punts).  
- Criteri 2. La claredat i el rigor en el seu plantejament i desenvolupament (màxim 4 punts).  
- Criteri 3. L'interès i la viabilitat de la proposta (màxim 3 punts).  
  
Serà necessari aconseguir la valoració mínima de 4 punts per a la concessió d'un premi.  
  
Alacant, 13 d'octubre de 2023. La vicerectora d'Estudiants i Ocupabilitat (p. d. s. R 22.12.2020): Rosario Isabel Ferrer Cascales.